Daerah Sik di Kedah

**Sik** merupakan sebuah daerah yang terletak dalam negeri Kedah Darul Aman, Malaysia. Keluasan daerah Sik ialah 1635 km persegi, iaitu 17.35% daripada keluasan Negeri Kedah. Daerah ini ialah daerah yang paling luas dalam negeri Kedah. Ia bersempadan dengan daerah Padang Terap di sebelah barat laut, negara Thailand di sebelah utara, daerah Baling di sebelah selatan, daerah Kuala Muda di sebelah barat daya dan daerah Pendang di sebelah barat. Kini, daerah Sik ditadbir oleh Majlis Daerah Sik.

Asal usul nama
--------------

Sejarah ringkas berkenaan asal usul nama Sik ini boleh didapati dalam dua versi. Versi pertama yang juga menjadi versi rasmi yang diketahui ramai adalah nama Sik diperolehi daripada perkataan "Syeikh" iaitu gelaran yang diberikan kepada sekumpulan pendakwah Islam dari Arab (Hadramaut) yang menyusuri Sungai Chepir (salah satu rangkaian sungai utama di daerah Sik) dan singgah di Kg Lubok Tok Keramat untuk menjalankan kegiatan dakwah dalam kalangan masyarakat Melayu Sik sekitar abad ke-17. Masyarakat Melayu Sik asalnya merupakan masyarakat Melayu Pattani yang datang membuka tanah di kawasan barat dalam wilayah penguasaan Kesultanan Kedah. Perkataan "Syeikh" yang digelarkan kepada para pendakwah Arab tersebut lama kelamaan berubah menjadi Sek atau Saik mengikut loghat lidah Pattani yang akhirnya diterima sebagai nama kepada daerah ini.

Versi kedua berkenaan asal usul nama Sik pula bermula lebih awal daripada versi pertama tetapi kurang diketahui umum kerana hanya disampaikan secara lisan dari satu generasi ke generasi yang lain tanpa sebarang bukti catatan yang jelas. Kini versi ini hanya boleh didapati sekadar daripada hasil penceritaan orang tua-tua tempatan sahaja. Dikatakan pada suatu ketika dahulu, setelah Raja Bersiong (Raja Phra Ong Maha Perita Deria) yang bersemayam di Kota Aur digulingkan oleh Menteri Berempat hasil kerjasama permaisuri baginda sendiri, baginda terpaksa melarikan diri menggunakan pintu kecil menghala ke Timur (Pattani) untuk menyelamatkan diri. Kota Aur yang menjadi pusat pemerintahan dan persemayaman baginda pada ketika itu menurut kepercayaan generasi tua Sik bukanlah di Lembah Bujang atau Lembangan Sungai Muda di Daerah Kuala Muda mengikut versi rasmi tetapi Kota Aur yang dimaksudkan adalah di dalam Sik sendiri iaitu terletak berhampiran Kg Telaga Batu, lebih kurang 10km dari Pekan Sik berhampiran Empangan Beris pada hari ini. Suatu kebetulan di Kota Aur Sik sememangnya terdapat satu sungai yang dahulunya sangat dalam dan mampu dilalui oleh kapal tetapi setelah zaman berganti zaman, sungai tersebut kini telah menjadi cetek dan berkeladak. Sepertimana yang dicatatkan di dalam Hikayat Merong Mahawangsa, istana Raja Bersiong terletak berhampiran sungai besar dan berombak tetapi jauh daripada kawasan pantai dan laut. Namun begitu, sehingga kini masih belum terdapat sebarang kajian berkenaan dakwaan tersebut dan sejarah lisan golongan tua Sik tersebut masih belum dapat dibuktikan atau disangkal kesahihannya.

Berbalik kepada kaitan antara Raja Bersiong dan asal usul nama Sik, dikatakan bahawa ketika melarikan diri daripada hambatan angkatan pemberontak yang diketuai oleh Menteri Berempat, siong yang tumbuh di mulut Raja Bersiong mulai sakit sehingga berbunyi gemersik (bunyi ngilu adalah perasaan seriau yang dirasai apabila kita menggigit sudu besi). Hasil daripada perkataan "gemersik/gemersek" inilah akhirnya menjadi kepada punca nama daerah Sik. Ketika baginda sampai di suatu daerah lain pula kedua-dua siong beliau akhirnya berjaya dipatahkan lalu "dibaling" sejauh mungkin oleh baginda sehingga munculnya nama Baling pada daerah tersebut. Tempat di mana "siong" itu jatuh akhirnya dinamakan sebagai Kg Siong sempena memperingati peristiwa tersebut.

Mukim dan kampung
-----------------

Terdapat beberapa mukim di daerah Sik iaitu:

1. Mukim Teloi
2. Mukim Jeneri
3. Mukim Sik
4. Mukim Sok
5. Bandar Sik
6. Pekan Batu Lima Sik
7. Pekan Gulau
8. Pekan Gajah Puteh
9. Pekan Charok Padang

  

Daripada empat buah mukim ini terdapat lebih kurang seratus dua puluh lebih kampung yang boleh disenaraikan seperti berikut mengikut pecahan mukim.

### Mukim Sik

1. Kampung Sungai Batang
2. Kampung Kuala Sungai Batang
3. Kampung Ternas
4. Kampung Telaga Batu
5. Kampung Chong
6. Kampung Paya Terendam
7. Kampung Durian Burung
8. Kampung Balong Ayam
9. Kampung Sik Dalam
10. Kampung Tua
11. Kampung Banggol
12. Kampung Charok Kit
13. Kampung Charok Kudong
14. Kampung Taman Sri Enggang
15. Kampung Dusun
16. Kampung Kuala
17. Kampung Tanjong
18. Pekan Sik
19. Kampung Sena
20. Kampung Simpang Hospital
21. Kampung Batu Lapan
22. Kampung Titi Semang
23. Kampung Kemelong
24. Kampung Banggol Derdap
25. Kampung Banggol Kiat
26. Kampung Sadu
27. Kampung Namek Tua
28. Kampung Namek
29. Kampung Tandop
30. Kampung Lubuk Bedil
31. Kampung Tanjung Belit
32. Kampung Charok Damar/Gua
33. Kampung Tanjung Setar
34. Kampung Charok Puyoh
35. Kampung Lubok Tualang
36. Kampung Belimbing
37. Kampung Bendang Tebal
38. Kampung Jering
39. Kampung Radek
40. Kampung Charok Sireh
41. Kampung Jelutong
42. Kampung Bendang Man
43. Kampung Charok Padang Dalam
44. Kampung Charok Padang (Luar)
45. Kampung Charok Kemuning
46. Kampung Charok Tok Pong
47. Kampung Balong Ayam
48. Kampung Charok Kelian
49. Kampung Chepir
50. Kampung Padang Besar

### Mukim Jeneri

1. Kampung Bukit Hangus
2. Kampung Kura
3. Kampung Dusun Pengapit
4. Kampung Gajah Puteh
5. Kampung Padang Besar
6. Kampung Padang Chichar
7. Rtp Padang Besar
8. Kampung Kuala Temin
9. Kampung Sri Aman
10. Kampung Kubang Lintah
11. Kampung Banggol
12. Kampung Sungai Setar
13. Kampung Betong Dalam
14. Kampung Kenangan
15. Kampung Padang Pulut
16. Kampung Parit
17. Kampung Pasir Puteh
18. Kampung Kuala Hai
19. Kampung Pokok Jerai
20. Kampung Kota Bukit
21. Kampung Kuala Ruman
22. Kampung Kuala Jeneri
23. Kampung Langgok
24. Kampung Tanjung
25. Kampung Mambong
26. Kampung Masjid Jeneri
27. Kampung Tala
28. Kampung Tengah
29. Kampung Kalai
30. Kampung Tok Aris
31. Kampung Sungai Semiar
32. Kampung Carok Tala
33. Kampung Desa Jaya
34. Kampung Beruna Kanan
35. Kampung Beruna Kiri
36. Kampung Beruna Kiri Dalam
37. Kampung Changhai
38. Kampung Kuala Beris
39. Kampung Sungai Senang
40. Kampung Kura Melayu
41. Kampung Relong (Tambahan)

### Mukim Teloi

1. Kampung Hujung Bandar
2. Kampung Charok Tok Uban
3. Kampung Bandar Hilir
4. Kampung Tanjung Besar/Charok Pelandok
5. Kampung Batu Lima
6. Kampung Lubuk Pagar
7. Kampung Merbau Kudung
8. Kampung Teloi Tua
9. Kampung Selamat/Joget
10. Kampung Tupai
11. Kampung Kerawai
12. Kampung Sri Belukar
13. Kampung Tanah Liat/Charok Lintah
14. Kampung Charok Pasir
15. Kampung Batu Besar
16. Kampung Baru Sri Dacing
17. Kampung Batu 2 Sungai Pau
18. Kampung Charok Tualang
19. Kampung Begia
20. Kampung Simpang Tiga Begia
21. Kampung Kuala Begia
22. Kampung Baru Padang Ragut
23. Kampung Lahar
24. Kampung Chemara
25. Kampung Kilang Ubi (Tambahan)
26. kampung Charuk Kelian

### Mukim Sok

1. Kampung Batu Seketul
2. Kampung Batu Seketul Dalam
3. Kampung Carok Tenang
4. Kampung Gulau
5. Kampung Landai Dan Melaka
6. Kampung Charuk Senduk
7. Kampung Surau
8. Kampung Belantik Luar
9. Kampung Belantik Dalam
10. Kampung Bukit Berangan
11. Kampung Kota Aur
12. Kampung Carok Pisang/Sedau
13. Kampung Jurong
14. Kampung Danglau

Alam sekitar
------------

Sik merupakan sebuah kawasan yang masih lagi terpelihara flora dan faunanya. Daerah ini masih lagi mempunyai kawasan hutan lipur dan hutan rekreasi yang banyak dan masih terpelihara. Selain daripada itu, daerah ini juga telah dijadikan sebuah "kawasan agro-pelancongan oleh Kerajaan Negeri Kedah".

Berikut adalah antara Hutan Lipur dan Rekreasi serta kawasan pelancongan popular yang terdapat di daerah ini:

* Hutan Lipur Lata Lembu
* Hutan Lipur Lata Mengkuang
* Hutan Rekreasi Rimba Taqwa
* Ladang Anggur Tasik Beris
* M.U.D.A. Resort - agro-pelancongan
* Bendang Man - agro-pelancongan
* Lata Batu Hampar

Rujukan
-------

1. ↑  "Latar belakang daerah Sik, Laman sesawang MDS". Diarkibkan daripada yang asal pada 2013-08-20. Dicapai pada 2013-05-29.
2. ↑  "KOD PENCAMAN LOT TANAH – Unique Parcel Identifier : UPI". Diarkibkan daripada yang asal pada 2017-12-27. Dicapai pada 2012-09-23.

| * l
* b
* s
Daerah di Kedah Darul Aman |
| --- |
| Daerah | 
* Baling
* Bandar Baharu
* Kota Setar
* Kuala Muda
* Kubang Pasu
* Kulim
* Langkawi
* Padang Terap
* Pendang
* Pokok Sena
* Sik
* Yan

 |

| * l
* b
* s
Sik |
| --- |
| Bandar | 
* Sik

 |
| Mukim | 
* Jeneri
* Sik
* Sok

 |
| Pekan | 
* Charok Padang
* Gajah Puteh

 |

Koordinat: 5°49′8″N 100°44′34″E﻿ / ﻿5.81889°N 100.74278°E﻿ / 5.81889; 100.74278